Juba teist hommikut ei ärka me mitte linnulaulu, vaid hoopis teistsuguste häälte peale. Ümberringi kõik müriseb, käriseb, vingub ja undab. Täna tuli ületee põllule suur traktor kah veel. Ma ei tea, kas ta kündis, külvas, äestas või väetas, aga vana masina hääled oli muljetavaldavad:( No kaua sa seda lärmi siis ikka kuulad, eriti kui mitu meest on õuele sattunud. Tuleb siis ise ka lärmata, enda  kisa on ju ikka armsam:) Üks mees sai mootorsae, sest kaks aastat lõikama kuusehekk vajas hädasti korrastamist. Miks see töö niikaua tegemata oli, polegi oluline. Lihtsalt oli, kuigi eelmisetel aastatel pügati seda ikka 2 korda aastas. Hekk on lai ja teda tuli lõigata kahelt poolt. Siin on näha ühe poole lõikus.    Tegelikult oleks pidanud selle lõikuse ette võtma detsembris, oleks olnud jõulukuuski tervele vallale jagada:) Aga nüüd on meil siis olemas jaanikuused. Homme on vaja ta veel hekilõikuriga üle trimmida, sest suure saega väga peent tööd ei tee.